Legal Document

Category: 2

Text:
103. ΠΡΟΕΔΡΙΚΟ ΔΙΑΤΑΓΜΑ υπ' αριθ. 234 της 9/16 Ιουν. 1993 (ΦΕΚ Α' 99) Τροποποίηση διατάξεων του Νόμ. 1730/87 (Α 145) και του Π.Δ. 25/88 (Α/10) σε συμμόρφωση προς τα άρθρ. 52 επ. και 221 της Συνθήκης της ΕΟΚ. Έχοντας υπόψη: 1.Τις διατάξεις του άρθρ. 3, (όπως αντικαταστάθηκε από το άρθρ. 65 του Νόμ. 1892/1990 "Για τον εκσυγχρονισμό και την ανάπτυξη και άλλες διατάξεις: (Α/101), και του άρθρ. 4, (όπως αντικαταστάθηκε από το άρθρ. 6 παρ. 4 του Νόμ. 1440/1984 (Α/70) και τροποποιήθηκε από το άρθρ. 31 του Νόμ. 2076/1992 (Α/130) του Νόμ. 1338/1983 "Εφαρμογή του Κοινοτικού Δικαίου" (Α/34) 2.Την αριθ. Υ 1935/9.12.1992 (Β/726) Κοινή Απόφαση του Πρωθυπουργού και του Υπουργού Εθνικής Οικονομίας περί καθορισμού αρμοδιοτήτων των Υφυπουργών Εθνικής Οικονομίας. 3.Το άρθρ. 27 του Νόμ. 2081/1992 (Α/154), με το οποίο προστίθεται νέο άρθρ. 29Α στον Νόμ. 1558/1985. 4.Το γεγονός ότι από τις διατάξεις του παρόντος Π.Δ/τος δεν προκαλείται δαπάνη σε βάρος του Κρατικού Προϋπολογισμού. 5.Την υπ' αριθ. 69/1993 γνωμοδότηση του Συμβουλίου της Επικρατείας, μετά από πρόταση του Υπουργού Προεδρίας της Κυβέρνησης και του Υφυπουργού Εθνικής Οικονομίας αποφασίζουμε: Σκοπός Άρθρ.1.-Με το παρόν δ/γμα επέρχονται τροποποιήσεις στις διατάξεις του Νόμ. 1730/1987 (Α/145) "Ελληνική Ραδιοφωνία Τηλεόραση, Ανώνυμος Εταιρείας (ΕΡΤ-Α.Ε.)" και του Π.Δ. 25/88 (Α/10) "Όροι και Προϋποθέσεις για την ίδρυση τοπικών ραδιοφωνικών σταθμών, διαδικασία χορήγησης, ανανέωσης και ανάκλησης των σχετικών αδειών, γενικές αρχές λειτουργίας των σταθμών αυτών και η τεχνική και λοιπή εποπτεία και έλεγχός τους", σε συμμόρφωση προς τις διατάξεις των άρθρ. 52 επ. και 221 της Συνθήκης της ΕΟΚ. Σελ. 296,444 Τεύχος 1286-Σελ. 86 (άρθρ. 52 επ. και 221 Συνθήκης ΕΟΚ) Άρθρ.2.-1.Οι άδειες ίδρυσης, εγκατάστασης και λειτουργίας τοπικών ραδιοφωνικών σταθμών, εκτός από τα πρόσωπα που ορίζονται στις διατάξεις της παρ. 4 του άρθρ. 2 του Νόμ. 1730/1987 (Α/ 145) και των παρ. 1 και 2 εδαφ. α' και β' του άρθρ. 3 του Π.Δ. 25/88 (Α/10), μπορεί να χορηγούνται, χωρίς καμμία διάκριση και με τις ίδιες νόμιμες προϋποθέσεις και σε φυσικά πρόσωπα, υπηκόους κρατών μελών των Ευρωπαϊκών Κοινοτήτων, ή σε νομικά πρόσωπα που έχουν συσταθεί σύμφωνα με τη νομοθεσία κράτους-μέλους και τα οποία έχουν την καταστατική τους έδρα, ή την κεντρική τους διοίκηση ή την κύρια εγκατάστασή τους εντός της Κοινότητας. Όταν το μόνο συνδετικό στοιχείο είναι η καταστατική έδρα πρέπει να αποδεικνύεται η ύπαρξη διαρκούς και μονίμου δεσμού με την οικονομία του κράτους-μέλους της έδρας του. 2.Προς εξακρίβωση της υπάρξεως του δεσμού αυτού το νομικό πρόσωπο υποχρεούται να προσκομίσει στην αρμόδια Υπηρεσία κάθε αποδεικτικό στοιχείο και ιδίως τα κάτωθι: α)Το καταστατικό της εταιρείας και την καταχώρησή της στο προβλεπόμενο από την οικεία νομοθεσία του κράτους-μέλους εμπορικό μητρώο. β)Ισολογισμός των τριών προηγουμένων οικονομικών χρήσεων. γ)Δήλωση περί της συνθέσεως του κεφαλαίου και των κυρίων μετόχων ΑΕ, των εταίρων προσωπικής εταιρείας ή των εταιρικών μεριδίων ΕΠΕ. δ)Κατάλογο των μελών του διοικητικού οργάνου της εταιρείας με αναφορά στην συγκεκριμένη ιδιότητα καθενός από αυτά. 3.(Τροποποιείται η παρ. 3 άρθρ. 3 Π.Δ. 25/88, ανωτ. αριθ. 66). 4.(Τροποποιείται το εδαφ. α της παρ,. 2 άρθρ. 7 Π.Δ. 25/88, ανωτ. αριθ. 66). Άρθρ.3.-Η ισχύς του παρόντος Π.Δ/τος αρχίζει από τη δημοσίευσή του στην Εφημερίδα της Κυβερνήσεως. 18.Ρ.α.103 Κρατική Ραδιοφωνία-Τηλεόραση